Σχεδόν ίδια ποσοστά συγκεντρώνουν τα τρία μεγάλα κόμματα στις βουλευτικές εκλογές που διεξήχθησαν χθες στην Ιρλανδία, σύμφωνα με exit poll που δημοσιεύτηκε αργά το Σάββατο το βράδυ.

Το κεντροδεξιό Φίνε Γκάελ (Fine Gael) του πρωθυπουργού Λίο Βαράντκαρ λαμβάνει το 22,4% των ψήφων, το αριστερό κόμμα Σιν Φέιν (Sinn Fein) το 22,3% και το Φιάνα Φέιλ (Fianna Feil) το 22,2%.

Η δημοσκόπηση της εταιρείας Ipsos MRBI που διενεργήθηκε για το κρατικό τηλεοπτικό δίκτυο RTE, έχει περιθώριο στατιστικού λάθους συν/πλην 1,3%, καθιστώντας αβέβαιο το τελικό αποτέλεσμα.

Η επίσημη καταμέτρηση των ψήφων θα αρχίσει την Κυριακή πρωί και θα είναι μακρά, κυρίως λόγω του ιδιαίτερα περίπλοκου τρόπου ψηφοφορίας.

naftemporiki.gr με πληροφορίες Reuters